2009. aasta aprilli algus oli keskmisest soojem, mõnel päeval isegi kuni 5 kaardi, ja maksimaalne temperatuur tõusis kuni 15 kraadini. Olulisi jahenemisi ei olnud. 15. aprilli paiku hakkas olukord muutuma, sest kaugel Jäämerel tekkis väga suur põhjatsüklon, mis liikus kagu poole. Neid oli tegelikult mitu: esimene tõi  järkjärgulise jahenemise, kuid teise tõttu hakkas lõuna poole kiiresti laskuma külm õhk. Kuna külm õhk on raskem, sest molekulide liikumine on väiksem, mahub ühte ruumalaühikusse enam molekule. See tingib omakorda tihedama ja raskema õhu, mistõttu tugevnes ka tuul - kiire külma õhu sissevool. Juba 17. aprillil sadas Tallinnas vihma ja lörtsi ning õhtul tekkisid mitmesugused huvitava kujuga pilved ja pilvemustrid, mis päikeseloojangu ajal olid ka värvikirevad.